[{"text_idx": "#000000", "text": "Raamatukogude aasta programmi raames toimub 21.-27. veebruarini aktsioon, kus raamatukoguto\u0308o\u0308tajad kannavad Eesti su\u0308nnipa\u0308eva ta\u0308histamiseks rahvariideid vo\u0303i rahvusva\u0308rvidest inspireeritud riietust. Pa\u0308rnu Keskraamatukogu ja Eesti Raamatukoguhoidjate U\u0308hingu ellu kutsutud aktsioon toimub juba viiendat korda ning su\u0308ndmusest vo\u0303tavad osa raamatukoguhoidjad u\u0308le Eesti."}, {"text_idx": "#000001", "text": "\u201eU\u0308leskutse sai alguse juba Eesti Vabariigi 100. su\u0308nnipa\u0308eval. Ta\u0308navu on po\u0303hjuseid piduriided kapist va\u0308lja otsida mitu, sest lisaks Eesti su\u0308nnipa\u0308evale ta\u0308histame ka raamatukogude aastat,\u201c so\u0303nas aktsiooni u\u0308ks algatajatest Krista Visas Pa\u0308rnu Keskraamatukogust. \u201eEesti su\u0308nnipa\u0308evana\u0308dalat ootavad nii raamatukogude to\u0308o\u0308tajad kui ku\u0308lastajad, sest rahvariided loovad erilise meeleolu ja toovad naeratuse na\u0308ole,\u201c lisas Visas."}, {"text_idx": "#000002", "text": "Eesti Vabariigi aastapa\u0308eva ta\u0308histatamiseks on raamatukogude aasta programmis veel mitmeid vo\u0303imalusi. \u201eNa\u0308iteks toimub 22. veebruaril Kadrina valla raamatukogus pidulik salongio\u0303htu ja Valga Keskraamatukogus isamaaliste luuletuste lugemise konkurss. 24. veebruaril peab No\u0303o raamatukogu direktor vabariigi aastapa\u0308eva ko\u0303ne No\u0303o kirikus ning raamatukogudes on avatud enam kui 60 na\u0308itust,\u201c u\u0308tles raamatukogude aasta projektijuht Liina Valdre. \u201eEesti su\u0308nnipa\u0308evana\u0308dalal toimuv on vaid va\u0308ike osa raamatukogu aastast, sest enam kui 800 raamatukogu u\u0308le Eesti korraldavad terve teema-aasta va\u0308ltel toredaid su\u0308ndmusi ning ootavad endale ku\u0308lla,\u201c kinnitas Valdre."}, {"text_idx": "#000003", "text": "Rahvariiete kandmise aktsioonil saab silma peal hoida ka sotsiaalmeedias ja\u0308lgides teemaviitasid #raamatukogudeaasta; #ev104; #olenraamatukoguhoidja."}, {"text_idx": "#000004", "text": "Eestis tegutseb kokku u\u0308le 800 rahva-, kooli-, teadus- ja erialaraamatukogu, kes ko\u0303ik lo\u0308o\u0308vad kaasa raamatukogude aasta korraldamisel. Ko\u0303ik teema-aasta su\u0308ndmused leiab veebileht ."}, {"text_idx": "#000005", "text": "Raamatukogude teema-aasta kutsus ellu Kultuuriministeerium ja seda veab koosto\u0308o\u0308s 870 raamatukoguga Eesti Rahvusraamatukogu."}, {"text_idx": "#000013", "text": "We provide you with a list of stored cookies on your computer in our domain so you can check what we stored. Due to security reasons we are not able to show or modify cookies from other domains. You can check these in your browser security settings."}]